Na osnovu člana 24 Pravila studiranja na osnovnim studijama i člana 4 Pravilnika o postupku i načinu priznavanja inostranih obrazovnih isprava i izjednačavanja kvalifikacija broj: 250 od 30.02.2017. godine, a nakon sagledavanja mogućnosti prepisa studenata u studijskoj 2023/2024. godini sa drugog Medicinskog, Stomatološkog i Farmaceutskog fakulteta na studijske programe Medicinskog fakulteta (licencom dozvoljenog broja, prostornih i kadrovskih kapaciteta fakulteta), Uprava fakulteta daje sledeće

**OBAVJEŠTENJE O PREPISU STUDENATA**

**ZA STUDIJSKU 2023/2024. GODINU**

Pravo na prepis u studijskoj 2023/2024. godini imaju studenti sa drugog Medicinskog, Stomatološkog i Farmaceutskog fakulteta, koji su studirali po Bolonjskom sistemu, na studijski program Medicina, Stomatologija i Farmacija Medicinskog fakulteta Univerziteta Crne Gore.

Prepis se vrši:

* Sa studijskog programa medicina na studijski program medicina - na II, III, IV i V godini – do 10 studenata
* Sa studijskog programa stomatologija na studijski program stomatologija – na II, III i IV godini – 5 studenata
* Sa studijskog programa farmacija na studijski program farmacija – na II, III i IV godini – 5 studenata

U slučaju da se prijavi veći broj studenata, prednost ima kandidat, sa većom ukupnom prosječnom ocjenom.

Prije odlučivanja po zahtjevu za prepis, u skladu sa članom 11 Zakona o priznavanju inostranih obrazovnih isprava i izjednačavanju kvalifikacija (Službeni list Crne Gore broj: 57/11 I 42/16) provešće se postupak:

* Priznavanja inostrane obrazovne isprave o započetom ili dijelu visokog obrazovanja (uvjerenja o položenim ispitima) i izjednačavanje – ekvivalent ECTS kredita po predmetima

Postupak se pokreće dostavljanjem zahtjeva za priznavanje inostrane obrazovne isprave o započetom ili dijelu visokog obrazovanja, radi nastavka obrazovanja. Obrazac zahtjeva se nalazi na sajtu fakulteta kao prilog ovog obavještenja.

Uz popunjen obrazac navedenog zahtjeva, potrebno je dostaviti:

1. Uvjerenje o položenim ispitima sa prosječnom ocjenom;
2. Plan i program po kojem je kandidat studirao;
3. Index ili ovjerena fotokopija indexa;
4. Uvjerenje o državljanstvu ili kopija biometrijske lične karte

Za dokumenta navedena pod tačkom 1,2,3 potrebno je dostaviti ovjeren prevod istih na jeziku koji je u službenoj upotrebi u Crnoj Gori.

NAPOMENA: Kandidat koji na drugoj visokoškolskoj ustanovi ostvari manje od 45 ECTS kredita – sa prve odnosno 105 ECTS kredita, sa prve i druge godine osnovnih akademskih studija, ili je u narednim studijskim godinama izgubio status redovnog studenta, po propisima UCG, kao i kome je do okončanja studijskog programa, na tom fakultetu ostalo manje od jedne godine studija, ne može da ostvari pravo na uključivanje u započeti nivo visokog obrazovanja (član 4 Pravilnika o postupku I načinu priznavanja inostranih obrazovnih isprava I izjdnačavanju kvalifikacija).

**Prijave se podnose od 11-15.09.2023. godine.**

Kandidati svoje prijave dostavljaju **isključivo preko arhive Medicinskog fakulteta, Kruševac bb, 81 000 Podgorica.**

Napomena: Studenti koji konkurišu za prepis na Medicinski fakultet UCG, se ne ispisuju sa svog fakulteta prije objavljivanja pozitivne odluke o mogućnosti prelaska na Medicinski fakultet, da ne bi izgubili status studenta.